Nataša Ogaj

Natalija Ogaj-Ramer (g. 1944 m. spalio 21 d. Semipalatinske, Kazachija) – Lietuvos teatro režisierė.

Biografija 
1962–1968 m. studijavo Valstybiniame teatro meno institute (GITIS) Maskvoje, Režisūros fakultete.

Baigusi institutą, pirmąjį spektaklį pastatė Simferopolyje. 1968–1969 m. dirbo Riazanės jaunojo žiūrovo teatre. 1969–1975 m. Šiaulių dramos teatro režisierė, 1971–1973 m. šio teatro vyriausioji režisierė. 1975 m. išvyko į Vilniaus Jaunimo teatrą.

1982 m. emigravo į JAV. Vadovauja savo įkurtai organizacijai „Moscow night“, kuri organizuoja festivalius, teatrinius susitikimus ir spektaklius.

Pastatymai 
 Aleksandras Fredras, Damos ir husarai, 1968 m.
 Aleksejus Arbuzovas. Mano vargšas Maratas, 1969 m.
 Samuilas Maršakas. Katės namai, 1970 m.
 Andrejus Makajonokas. Užguitas apaštalas, 1972 m.
 Žanas Anujis. Euridikė, 1972 m.
 Pedras Kalderonas. Dama vaiduoklė, 1973 m.
 Jevgenijus Švarcas. Paprastas stebuklas, 1975 m.
 Jevgenijus Švarcas. Šešėlis, 2011 m.

Šaltiniai 

Lietuvos režisieriai